钦定古今图书集成/明伦汇编/氏族典/第060卷 > 徐柏
## 钦定古今图书集成/明伦汇编/氏族典/第060卷 > 徐柏

按《浦城县志》：“柏字守卿，嘉靖壬戌进士，授北京户部
主事，迁员外郎中。少保朱衡知其能，值徐沛河决，移
咨俾疏瀹分署六年，出守廉州。廉有珠池，毫不入私
橐。时江陵柄政，柏不先意迎合，抚臣赵希旨中之。考
满逾四载，始授湖北大参。莅任甫月馀，左迁四川泸
州副使。赵入铨，而柏遂报罢矣，拂衣归。”